25/05/2022 | Administración LocalMunicipal
Cerdido
Aprobación de Oferta de Empleo Público extraordinaria 2022

Con data do 23/05/2022 pola Alcaldía procedeuse a ditar a resolución 112/2022 de aprobación da oferta de emprego público extraordinaria do 2022 de estabilización de emprego co seguinte contido: Visto o informe de Secretaría, na que se especifica as prazas existentes para estabilización de emprego temporal. Considerando o informe anteriormente citado que obra no expediente. Efectúase, previa negociación coa mesa xeral negociadora, que tivo lugar o 20 de maio de 2022 na casa do concello de Cerdido, na que se someteu a negociación a devandita oferta extraordinaria de emprego público 2022, Tendo en conta, a seguinte lexislación aplicable: – O artigo 2, Disposición adicional primeira, cuarta, quinta, sexta, oitava e novena, e a Disposición transitoria primeira da Lei 20/2021, do 28 de decembro, de medidas urxentes para a redución da temporalidade no emprego público. – Os artigos 10, 11, 37, 69 e 70, e a Disposición Adicional Cuarta do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro. – O artigo 128 do texto refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril. – Os artigos 91 e 21.1. g) da Lei 7/1985, do 2 de abril, Reguladora das Bases de Réxime Local. No uso das atribucións que me outorga a lexislación do réxime local, PRIMEIRO.– Aprobar a oferta extraordinaria de emprego público deste Concello para o ano 2022, para a estabilización de emprego temporal, que contén as seguintes prazas: SEGUNDO.– Publicar a oferta extraordinaria de emprego público para a estabilización de emprego temporal do Concello de Cerdido no taboleiro de anuncios da Corporación, así como na sede electrónica deste Concello https://cerdido.org e no Boletín Oficial da Provincia de A Coruña, en cumprimento do artigo 91 da Lei 7/1985, do 2 de abril, reguladora das bases de réxime local, e do artigo 70.2 do texto refundido da Lei do Estatuto básico do empregado público aprobado polo Real decreto lexislativo 5/2015, do 30 de outubro. TERCEIRO.– A publicación da convocatoria para a cobertura das prazas incluídas na oferta para a estabilización temporal deberá ser antes do 31 de decembro de 2022 e a súa resolución antes do 31 de decembro de 2024. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. Recursos.- Contra a presente resolución, que pon fin á vía administrativa, pode interpoñer alternativamente recurso potestativo de reposición ante o alcalde-presidente polo prazo de 1 mes, ou ben interpoñer directamente recurso contencioso-administrativo, ante o Xulgado do Contencioso-Administrativo de Ferrol no prazo de dous meses, de conformidade co disposto nos artigos 46 e concordantes da Lei 29/1998, do 13 de xullo, reguladora da xurisdición contencioso-administrativa (LRXCA). Se se optase por interpoñer o recurso de reposición potestativo non poderá interpoñerse recurso contencioso administrativo ata que aquel sexa resolto expresamente ou se producise a súa desestimación por silencio, ao abeiro do disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Cerdido, 23 de maio de 2022 O Alcalde, Benigno Galego Castro